**Urare de an nou**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vino gazdă în pridvor

Să primești un urător!

Scoală gazdă din izmene

Și închide a ta lene

Într-un cerc de diamant

Sau în bule de spumant!

Vino gazdă-n bătătură

Să asculți o urătură

De prin suflet răscolită

De necazuri copilită!

Nu te uita că-s mai negru

Căci am sufletul integru

Și încerc cu-al meu avânt

Să dau Anului cuvânt!

Anului ce va sosi

Și necazul va dosi,

Îngropându-l în pământ

Va fi noul legământ!

Legământ cu zurgălăi

Să pocnim din bice, măi!

Din a noastra pocnitură

Toate relele căzură

Le-ngroparăm în pământ

Să devină îngrășământ

Pentru visurile toate

Ce așteaptă antamate.

Noul an ca să sosească

Rostul să și-l împlinească

Antamăm și noi credința

De-a fi frați cu biruința

De a reuși în toate

Cu mult spor și sănătate.

Cu mult spor, să urniți plugul

Ia porniți amu’ belșugul!

Plugul rupe din zăpadă

Bogăția să se vadă

Cum erupe către voi

Consumând trecute ploi

Ploi de visuri dărâmate

De speranțe așteptate.

Toate azi sunt pomenire

Căci e timp de primenire.

Azi, sub brazda de pământ

Se ivește drag veșmânt

Îmbrăcând cu-a lui căldură

Sănătatea-n bătătură

Sufletele-ngemănate

Ce cu dragoste-s ornate.

Visuri se cuprind în fapte

Ia mai dăi din clopot, frate!

Iată, timpul se lungește

Frigul-n oase mă plesnește

De mi-ați da un strop de vin

Vă voi mulțumi din plin.

De mi-ați da o prăjitură

Voi scurta ast’ urătură.

N-am nevoie de mulți bani

Ca să vă urez "MULȚI ANI"

N-am nevoie de colac

ca să mă rugați să tac.

Eu închei a mea urare

Cu un gând de sărbătoare!

Anul care, iată, vine,

Greul-n viață să-l aline.

Să v-aducă sănătate -

Darul mai de preț, din toate.

Împlinirea spirituală

Și-a iubirii dulce boală.

Căci ce poate fi mai sfânt

Ca iubirea pe pământ

Și ce este mai frumos

Decât gândul luminos?

Eu opresc acuma’ plugul

Și va las în prag belșugul

Voi să-l creșteti mintenaș

Să-l faceți căpitănaș

Peste-a lumii fericire.

S-aveți parte de-mplinire.

Cu speranța drept găitan

Opriți plugul pentr-un an!